b'\n_START_ARTICLE_\nPagoda Shwemawdaw\n_START_SECTION_\nZgodovina\n_START_PARAGRAPH_\nPagoda \xc5\xa0vemodo je bila prvotno zgrajena okoli 10. stoletja. Nekajkrat je bila zaradi potresov po\xc5\xa1kodovana, vklju\xc4\x8dno leta 1917 in leta 1930. Odpadli deli pred letom 1917 so ostali, kjer so bili. Izvirna razli\xc4\x8dica pagode je bila pribli\xc5\xbeno 70 metrov visoka, domnevno so jo zgradili Moni za dva kodra Budovih las. Domnevno sta kodra osebno darovala dva trgovca, Mahasala in Kulasala, ki sta ju dobila od Bude na potovanju po Indiji. Relikvije zob so bile dodane v pagodo leta 982 in 1385. Dodatne dopolnitve templja so zvon kralja Damazedija, krona kralja Bajinonga in de\xc5\xbenikasta krona kralja Bodopaje. Sedanja stupa je po najnovej\xc5\xa1i obnovi visoka 114 metrov in je najvi\xc5\xa1ja v Mjanmarju.\n_START_SECTION_\nStruktura\n_START_PARAGRAPH_\nNa terasi okoli stupe so kipi natov in osem sveti\xc5\xa1\xc4\x8d, v katerih budisti molijo. Eno sveti\xc5\xa1\xc4\x8de je za vsak dan v tednu in dve za sredo, ki je razdeljena na dva dela. Vsako sveti\xc5\xa1\xc4\x8de je povezano s planetom v skladu z vzhodno astrologijo. Ljudje molijo v sveti\xc5\xa1\xc4\x8du, ki pripada rojstnemu dnevu._NEWLINE_Pred pagodo le\xc5\xbei njen zgornji del, ki je odpadel v uni\xc4\x8dujo\xc4\x8dem potresu leta 1917. Okoli pagode so sveti\xc5\xa1\xc4\x8da in bogato okra\xc5\xa1eni paviljoni z ve\xc4\x8dstopenjsko pjathatsko streho. Zvon na glavni plo\xc5\xa1\xc4\x8dadi je podaril kralj Damazedi kraljestva Hantavadi v poznem 15. stoletju. Na zvonu so napisi, ki jih je naredil kralj._NEWLINE_V majhnem muzeju so razstavljene stare lesene in bronaste podobe Bude in drugi artefakti, najdeni po potresu leta 1930. Obmo\xc4\x8dje Baga je ve\xc4\x8dkrat prizadel mo\xc4\x8dan potres. Leta 1954 je bila obnovljena in pove\xc4\x8dana na svojo sedanjo vi\xc5\xa1ino. Slike pagode po potresu 1930 in obnovi so na ogled v pokritem hodniku, ki vodi do pagode.'